|  |  |  |
| --- | --- | --- |
| C:\Users\admin\Desktop\sigla.jpg | Ministerul Educației ȘI CERCETĂRII**Colegiul Economic „Dimitrie Cantemir” Suceava**Str. prof. Leca Morariu, nr. 17 A, cod 720174tel./ fax: 0230-520462; e-mail: economic.suceava@yahoo.com; http://www.cedcsv.ro*Operator de date cu caracter personal nr. 34253* | C:\Users\admin\Downloads\sigla-eu.png |

**REGULAMENTUL CONCURSULUI PENTRU ELEVI**

**„*Dimitrie Cantemir-un destin românesc în luminile europene*”**

 **(eseu, prezentări PPT)**

**Ediţia II-2025**

**Tema ediției: *EXCELENȚA ÎN EDUCAȚIE***

1. **Argument**

Provocările noilor educații impun schimbări în registrul de comunicare academică chiar și în învățământul preuniversitar. Acest lucru ne îndeamnă la acțiuni specifice care duc la dezvoltarea unor abilități, competențe adecvate mediului socio-cultural specific secolului XXI.

Prin acest concurs, care este parte a **Sesiunii de comunicări *Dimitrie Cantemir-un destin românesc în luminile europene***, elevii au oportunitatea să îşi dezvolte tehnicile de documentare, competenţele de producere de text, de comunicare cu ajutorul mijloacelor informatice.

 **2. Scopul concursului**

Scopul concursului este acela de a dezvolta la elevi gândirea critică, creativitatea, competența de a se exprima prin diferite mijloace de comunicare.

 **3. Obiectivele concursului**

* exersarea unor metode de documentare în legătură cu domeniul educației;
* utilizarea adecvată a regulilor de exprimare scrisă ;
* realizarea unei reviste a concursului și a sesiunii de comunicări care să cuprindă cele mai bune lucrări din concurs.

 **4. Condiţii de participare**

Concursul se adresează tuturor liceenilor care manifestă interes pentru domeniul cultural-artistic şi cuprinde două secţiuni: eseu, prezentări PPT.

Profesorii coordonatori expediază lucrările elevilor, fişa de înscriere şi, eventual, acordul de parteneriat, la adresa de e-mail: concurs.simpozion2024@gmail.com **.**

**Toate fișierele trimise vor fi intitulate cu Nume\_Prenume\_Titlul lucrării\_secțiunea.**

Produsele trimise trebuie să nu fi fost înscrise în alte concursuri şi să nu fi fost publicate anterior.

 **5.** **Calendarul desfăşurării concursului**

Etape:

1. **Înscrierea** candidaţilor: **6 octombrie - 14 noiembrie 2025.**
2. **Desfăşurarea concursului:** **după data de 15 noiembrie 2025 va avea loc jurizarea lucrărilor primite. După jurizare, rezultatele vor fi afișate pe siteul școlii. Diplomele scanate vor fi trimise pe adresa de email a profesorului coordonator.**

Numărul de premii şi menţiuni se stabileşte conform *Metodologiei-cadru de organizare și desfășurare a competițiilor școlare***.**

Ulterior, cele mai bune lucrări vor fi publicate în revista simpozionului.

**6. Criterii de evaluare**

**a)Criterii de evaluare a eseurilor**

* originalitatea şi expresivitatea exprimării, respectarea normelor limbii literare, prezența semnelor diacritice;
* încadrarea în maximum 3 pagini, format A4, font Times New Roman 12, spaţiate la un rând.

b) **Criterii de evaluare a prezentărilor PPT**

* **impactul vizual;**
* **corectitudinea textelor;**
* **expresivitatea.**

**Alte precizări:**

Elevii pot înscrie lucrări în mai multe secţiuni ale concursului.

Fişa de înscriere va fi ataşată la finalul lucrării. Lucrările vor conţine date de identificare (titlul lucrării, numele şi prenumele elevului, clasa, profesor coordonator, unitatea şcolară, oraş, judeţ).

Cadrele didactice coordonatoare îşi asumă răspunderea pentru originalitatea materialelor trimise.

Nu se percep taxe pentru organizarea concursului.

Alte informaţii în legătură cu acest concurs puteţi obţine de la organizatori.

Date de contact: email concurs.simpozion2024@gmail.com

 **Anexe:1. Fișa de înscriere**

 **2.Acordul de parteneriat**